
IEPIRKUMA NOLIKUMS

1. [bookmark: _Toc72657382][bookmark: _Toc72657567][bookmark: _Toc72662219]Iepirkuma priekšmets
1.1. Logu un palodžu nomaiņa ar pilnu apdari saskaņā ar tehniskās specifikācijas prasībām (1.pielikums).
1.2. CPV kods: 45421100-5.
 
2. [bookmark: _Toc72657380][bookmark: _Toc72657565][bookmark: _Toc72662217]Iepirkuma identifikācijas numurs
[bookmark: _Toc72657381][bookmark: _Toc72657566][bookmark: _Toc72662218]Nr. AT2017/1

3. Pasūtītājs
3.1. [bookmark: OLE_LINK2]Latvijas Republikas Augstākā tiesa, reģistrācijas Nr. 90000068892, adrese: Brīvības bulvāris 36, Rīga, LV-1511, tālrunis +371 67020350; fakss +371 67020351, e-pasts: at@at.gov.lv; mājas lapa: www.at.gov.lv.
3.2. Kontaktpersonas: Viesturs Keisels, Augstākās tiesas Administrācijas Finanšu un saimniecības nodaļas speciālists, adrese: Brīvības bulvāris 36, Rīga, LV-1511, tālrunis 67020304, e-pasts: viesturs.keisels@at.gov.lv; Uldis Čuma-Zvirbulis, Augstākā tiesas Administrācijas Finanšu un saimniecības nodaļas vadītājs, adrese: Brīvības bulvāris 36, Rīga, LV-1511, tālrunis: 67020307, e-pasts: uldis.zvirbulis@at.gov.lv. 

4. Iepirkuma procedūra
Iepirkumu organizē, piemērojot Publisko iepirkumu likuma 9.pantu.

5. Iepirkuma nolikuma saņemšana un informācijas apmaiņa
5.1. Nolikums un tās pielikumi ir elektroniski pieejami pasūtītāja tīmekļa vietnē http://www.at.gov.lv/lv/iepirkumi/.
5.2. Komisijas atbildes uz ieinteresēto personu rakstiski uzdotajiem jautājumiem tiks publicētas pasūtītāja tīmekļa vietnē http://www.at.gov.lv sadaļā “Iepirkumi” Publisko iepirkumu likumā noteiktajā kārtībā, kā arī nosūtītas jautājuma uzdevējam.

6. [bookmark: _Toc72657384][bookmark: _Toc72657569][bookmark: _Toc72662221]Piedāvājuma iesniegšana
6.1. [bookmark: _GoBack]Piedāvājumi jāiesniedz līdz 2017.gada 23.maijam, plkst. 15.00. Piedāvājumu pretendents var iesniegt personīgi Augstākajā tiesā Brīvības bulvārī 36, Rīgā, 148.kabinetā, darba dienās no 8.30–12.00 un 12.30–15.00, vai nosūtīt to pa pastu. Pasta sūtījumam jābūt piegādātam līdz iepriekš norādītajam piedāvājumu iesniegšanas termiņam Pasūtītāja norādītajā adresē Brīvības bulvārī 36, Rīga, LV–1511.
6.2. Piedāvājumus, kas iesniegti pēc noteiktā termiņa, nepieņem. 
6.3. Pretendentam jāiesniedz viens piedāvājums par visu iepirkuma priekšmetu atbilstoši tehniskās specifikācijas prasībām (1.pielikums).




7. Piedāvājuma noformēšana 
7.1. Piedāvājuma dokumenti jāizstrādā atbilstoši Dokumentu juridiskā spēka likuma un 2010.gada 28.septembra Ministru kabineta noteikumu Nr. 916 „Dokumentu izstrādāšanas un noformēšanas kārtība” prasībām.
7.2. Piedāvājums jāsagatavo latviešu valodā. Ja piedāvājumā iekļauti dokumenti svešvalodā, tad pretendents pievieno tulkojumu valsts valodā saskaņā ar 2000.gada 22.augusta Ministru kabineta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
7.3. Iesniedzot piedāvājumu vai pieteikumu, pretendents ir tiesīgs visu iesniegto dokumentu atvasinājumu, un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots. Ja komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu.

8. Prasības pretendentam
8.1. Par pretendentu šajā iepirkumā var būt jebkura fiziskā vai juridiskā persona, kas iesniegusi piedāvājumu. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
8.2. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs veikt nepieciešamos būvdarbus Latvijas Republikā. 
8.3. Iepirkuma līguma slēgšanas gadījumā uzņēmējam, kurš uzstādīs logus būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr. 116 „Būvkomersantu reģistrācijas noteikumi”.
8.4. Pretendentam darbu veikšanai ir jābūt vismaz trīs gadu pieredzei logu nomaiņai biroju ēkās.
8.5. Pretendentam darbu izpildē jānodrošina atbilstoši kvalificētu un pieredzējušu tehnisko speciālistu piesaistīšana darbu veikšanai.
8.6. Pretendentam jānodrošina darbu izpildei nepieciešamā tehnika, iekārtas, instrumenti un cits tehniskais nodrošinājums.
8.7. Par apakšuzņēmēju piesaisti aizpildāms un iesniedzams 5.pielikums. Pretendenta piesaistītajiem apakšuzņēmējiem ir jābūt visiem nepieciešamiem sertifikātiem, licencēm un atļaujām norādīto darba daļu veikšanai.

9. Pretendenta izslēgšanas nosacījumi 
9.1. Pretendentu izslēgšanas nosacījumus reglamentē Publisko iepirkumu likuma 9.panta astotā daļa, kas vienlīdz saistoša visiem pretendentiem, neatkarīgi no iepirkuma daļas, kurā iesniedz piedāvājumu.
9.2. Atbilstoši Publisko iepirkumu likuma 9.panta astotajai daļai, Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:
9.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
9.2.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 eiro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
9.2.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25.panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
9.2.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi šīs daļas 9.2.1.-9.2.3.apakšpunkta nosacījumi.

10.	Pretendenta iesniedzamie dokumenti
10.1. Pretendents iesniedz šādus piedāvājuma dokumentus:
10.1.1. pieteikums dalībai iepirkumā, kas apliecina pretendenta apņemšanos sniegt pakalpojumus saskaņā ar iepirkuma noteikumu prasībām (2.pielikums);
10.1.2. finanšu piedāvājums (3.pielikums);
10.1.3. vismaz trīs atsauksmes par tehniskajā specifikācijā minēto darbu veikšanu;
10.1.4. pieredzes apraksts (4.pielikums);
10.1.5. apakšuzņēmēja apliecinājums (5.pielikums);
10.1.6. pretendenta amatpersonas ar paraksta tiesībām izdotā pilnvara citai personai parakstīt piedāvājumu vai līgumu, ja to paraksta šī pilnvarotā persona;
10.1.7. ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu;
10.1.8. ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām;
10.1.9. pretendenta apliecinājums, ka uzvaras gadījumā veiks savas profesionālās civiltiesiskās atbildības apdrošināšanu uz visu līguma darbības laiku ar atbildības limitu ne mazāku kā 50 000 euro (piecdesmit tūkstoši eiro) par objektu Brīvības bulvārī 36, Rīgā. Pretendents trīs darba dienu laikā pēc iepirkuma līguma spēkā stāšanās iesniegs pasūtītājam kopijas apdrošināšanas polisei un dokumentam, kas apliecina polises spēkā stāšanos.

11. Pretendentu piedāvājumu vērtēšana un izvēle
11.1. Piedāvājumu noformējuma pārbaudi, pretendentu atlasi, finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.
[bookmark: _Toc98233550]Piedāvājumu noformējuma pārbaude
11.2. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši nolikumā noteiktajām prasībām.
11.3. Piedāvājums, kas neatbilst noformējuma prasībām var tikt noraidīts tikai tad, ja tā neatbilstība ir būtiska.
[bookmark: _Toc98233551]Pretendentu atlase
11.4. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību nolikumā izvirzītajām prasībām.
11.5. Iepirkumu komisija noraida pretendenta piedāvājumu un izslēdz pretendentu no turpmākas dalības iepirkumā, ja pretendenta piedāvājums neatbilst nolikumā noteiktajām prasībām.
Finanšu piedāvājumu vērtēšana
11.6. Komisija vērtē tikai tos pretendentu finanšu piedāvājumus, kuri nav noraidīti noformējuma pārbaudes, pretendentu atlases atbilstības pārbaudes laikā. 
11.7. Komisija finanšu piedāvājumu vērtēšanas laikā pārbauda, vai nav aritmētisko kļūdu. Ja finanšu piedāvājumā konstatētas aritmētiskas kļūdas, komisija tās izlabo. Par kļūdu labojumu un laboto piedāvājuma summu komisija paziņos pretendentam, kura pieļautās kļūdas ir labotas. Vērtējot finanšu piedāvājumu, komisija ņems vērā labojumus.
11.8. Komisija pārbauda, vai nav iesniegts nepamatoti lēts finanšu piedāvājums un pirms šāda piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, t.sk. īpašo, tikai šim pretendentam pieejamo tirgus apstākļu aprakstu, kas pamato cenas pazeminājumu.
11.9. Ja komisija konstatē, ka finanšu piedāvājums ir nepamatoti lēts, tas tiek noraidīts.
Piedāvājuma izvēles kritērijs
11.10. Komisija, no visiem piedāvājumiem, kas atbilst iepirkuma nolikuma prasībām, izvēlas saimnieciski izdevīgāko piedāvājumu. Par saimnieciski visizdevīgāko piedāvājumu atzīst piedāvājumu ar viszemāko līgumcenu.
11.11. Ja komisija konstatē, ka divu vai vairāku piedāvājumu novērtējums ir vienāds, izšķirošais piedāvājuma izvēles kritērijs ir piedāvājumā paredzētais garantijas termiņa ilgums, t.i. līguma slēgšanas tiesības tiek piešķirtas pretendentam, kura piedāvājumā paredzētais garantijas termiņš ir garāks.

12. Iepirkuma līgums
12.1. Pasūtītājs slēgs ar izraudzīto pretendentu iepirkuma līgumu (6.pielikumu), pamatojoties uz pretendenta piedāvājumu un saskaņā ar iepirkuma nolikumam.
12.2. Ja izraudzītais pretendents atsakās slēgt iepirkuma līgumu ar pasūtītāju vai neparaksta līgumu piecu darba dienu laikā pēc pasūtītāja līgumprojekta iesniegšanas pretendentam, iepirkumu komisija pieņem lēmumu slēgt līgumu ar nākamo pretendentu, uz kuru nav attiecināms kāds no Publisko iepirkumu likuma 9.panta astotajā daļā minētajiem izslēgšanas nosacījumiem, kurš iesniedzis visām iepirkuma nolikuma prasībām atbilstošu piedāvājumu un kurš piedāvājis nākamo zemāko līgumcenu, vai pārtraukt iepirkumu, neizvēloties nevienu piedāvājumu.
12.3. Pretendents apņemas uzsākt pildīt darbus 26.06.2017. un pabeigt tos līdz 01.08.2017., darba grafiku iepriekš saskaņojot ar Pasūtītāju. Darbu izpildes termiņš var tikt pagarināts, ja to izpilde nolīgtajā termiņā nav iespējama no Pretendenta neatkarīgu un objektīvu iemeslu dēļ, bet ne ilgāk par 30 dienām.
12.4. Garantijas termiņš logiem un logu uzstādīšanas darbiem – ne mazāk kā pieci gadi.
12.5. Garantijas termiņa laikā piegādātājs apņemas uz sava rēķina novērst trūkumus, bojājumus un/vai defektus vai apmainīt bojāto preci 30 dienu laikā pēc pasūtītāja paziņojuma saņemšanas.

13. Citi nosacījumi
13.1. Pretendentiem līdz piedāvājumu iesniegšanas termiņa beigām ir tiesības apsekot Pasūtītāja telpas, laiku iepriekš saskaņojot ar vienu no 3.2.punktā norādītajām kontaktpersonām.
13.2. Atbilstoši Publisko iepirkumu likuma 9.panta septiņpadsmitajai daļai pasūtītājam ir pienākums savā mājaslapā internetā ievietot iepirkuma līguma vai tā grozījumu tekstu. Tādēļ pretendentam piedāvājumā jānorāda, kura no piedāvājuma sastāvdaļām ir uzskatāma par komercnoslēpumu. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama informācija.
13.3. Visus strīdus starp pasūtītāju un pretendentu risina sarunu ceļā. Ja vienošanos nav iespējams panākt, strīdu risina tiesā normatīvajos aktos noteiktajā kārtībā.


Pielikumā:	1. tehniskā specifikācija;
2. pieteikums dalībai iepirkumā;
3. finanšu piedāvājuma veidlapa;
4. informācija par pieredzi pēdējo trīs gadu laikā;
5. apakšuzņēmēja apliecinājums;
6. līgumprojekts.

1.pielikums
iepirkuma Nr. AT2017/1 nolikumam
		
TEHNISKĀ SPECIFIKĀCIJA 
Iepirkumam Nr. AT2017/1 „Logu un palodžu nomaiņa ar pilnu apdari”

1. Piegādātājs veic iepirkuma instrukcijā minētos darbus saskaņā ar šo Tehnisko specifikāciju. Izmēri tehniskajā specifikācijā ir norādīti aptuveni. Pieļaujamā izmēru novirze +/-10 %. Pretendentam jāveic precizēšanas mērījumi, laiku iepriekš saskaņojot ar Pasūtītāju.
2. Vienlaikus ar logu nomaiņu piegādātājs veic arī iekšējo un ārējo palodžu nomaiņu un loga nomaiņas rezultātā bojātās logu aiļu apdares atjaunošanu, novēršot darbu gaitā radušos defektus.
3. Veicot logu nomaiņu, piegādātājs nedrīkst bojāt ēkas fasādi, un tam ir jārūpējas par ēkas fasādes arhitektoniskā izskata saglabāšanu.
4. Objektā uz vietas veicamo darbu (montāža, aiļu apdare un dekoratīvo elementu atjaunošana u.c.) veikšanas laiki saskaņojami ar Pasūtītāju.
5. Tehniskās prasības logiem:
5.1. IV-78 profila koka logi ar alumīnija uzlikām;
5.2. Logu vērtņu profila un kārbu krāsa – atbilstoši 1.tabulai;
5.3. Jāsaglabā esošais logu dalījums un tuvināts dizains (uzliktie profili ārpusē, logu šproses);
5.4. Logu vēršanas veids – atbilstoši tabulā Nr.1 norādītajam.
5.5. Logu vērtnēm jāizmanto furnitūra ar slodzes rezervi, aprīkotām ar vērtņu aizvēršanas deformāciju korekcijas un svara balstierīcēm.
5.6. Katram logam jānodrošina:
5.6.1. Vēja slodzes noturība LVS EN 14351-1:2006 – klase ne zemāka par C2;
5.6.2. Gaisa caurlaidības LVS EN 14351-1:2006 – klase ne zemāka par 3;
5.6.3. Ūdensnecaurlaidība LVS EN 14351-1:2006 – klase ne zemāka par 8A;
5.6.4. Atkārtotas atvēršanas aizvēršanas izturība LVS EN 12400:2003 vismaz 10000 reizes.
5.7. Stiklojumam izmantojamas 3 stiklu argona pildījuma bezkrāsaina stikla paketes ar stiklojumu atbilstoši tabulai Nr.2.
5.8. Stikla paketēs jāizmanto termoizolējošas nerūsošā tērauda-polikarbonāta stikla lokšņu atdalošās starplikas.
5.9. Kopējās konstrukcijas izturības paaugstināšanai stikla paketēm logu vērtnēs jābūt ielīmētām ar UV staru noturīgu uz silikona bāzētu saistvielu.
5.10. Logu profiliem visos blīvējuma līmeņos blīvgumijām jābūt maināmām, ar augstu laika apstākļu noturību un formas atgūtspēju.
5.11. Redzamajiem rāmju un logu profilu virsmas laukumiem jābūt gludiem un līdzeniem, uz tiem nedrīkst atrasties svešķermeņi vai bojājuma vietas.
5.12. Vērtņu ūdens novadīšanas profiliem un lāseņiem jābūt izgatavotiem no alumīnija.
6. Palodzes:
6.1. Iekšējās palodzes izgatavojamas kā līmēta konstrukcija – koka karkass abpusēji līmēts ar saplāksni un krāsots, saglabājot priekšējo profilu un kopējo platumu identisku esošajam. Krāsa – pusmatēta balta. Piecas palodzes dzeltenbrūnā krāsā identiski esošajām, ar koka tekstūru.
6.2. Iekšējām palodzēm jānodrošina montāžas stiprinājumi slodžu uzņemšanai, kas saistītas ar regulāru logu kopšanu.
6.3. Ārējo palodzi veido no cinkota skārda b≥0,5mm ar pārklājumu uz poliuretāna bāzes (PURAL vai līdzvērtīgu) ar toni identisku esošajam.
6.4. Ārējām palodzēm ir jābūt droši nostiprinātām pie rāmja un sienas. Palodžu galu saskares vietām ar sienu ir jābūt noizolētām pret mitruma nokļūšanu zem palodzes. Obligāti ir vibrācijas novēršanas pasākumi.
7. Logu ailes:
7.1. Apmetuma apdare, pieļaujami labojami ar ģipškartonu vai identisku materiālu; pusmatēts balts krāsojums.
7.2. Pieciem logiem nepieciešams saglabāt vēsturisko logu aiļu izskatu.
7.3. Ailu atjaunošanas darbos izmantojamie materiāli un darbu veikšanas tehnoloģija iepriekš saskaņojama ar Pasūtītāju.
8. Veicot logu nomaiņu, piegādātājs ievēro iepirkuma prasības, šo tehnisko specifikāciju, kā arī būvniecību reglamentējošos normatīvos aktus, it sevišķi:
8.1. Ministru kabineta 27.08.2013. noteikumus Nr.701 „Būvizstrādājumu tirgus uzraudzības kārtība”;
8.2. Ministru kabineta 28.06.2011. noteikumus Nr.498 „Noteikumi par Latvijas būvnormatīvu LBN 201-10 „Būvju ugunsdrošība”;
8.3. Ministru kabineta 27.11.2001. noteikumus Nr.495 „Noteikumi par Latvijas būvnormatīvu LBN 002-01 „Ēku norobežojošo konstrukciju siltumtehnika”; 
8.4. Kā arī, bet ne tikai, šādus standartus, nosakot logu tehniskos rādītājus:
8.4.1. LVS EN 14351-1:2006 „Logi un durvis. Izstrādājumu standarts, veiktspējas raksturlielumi”;
8.4.2. LVS EN 1279-1:2004 „Būvniecības stikls. Stikla paketes”;
8.4.3. LVS EN 12400:2003 „Logi un durvis – Mehāniskā ilgizturība – Prasības un klasifikācija”.
9. Pirms logu nomaiņas piegādātājs veic precīzus mērījumus visiem logiem, mērījumu laiku saskaņojot ar Pasūtītāju.
10. Darba laikā nepieciešams norobežot darbu veikšanas vietu, nodrošinot putekļu neiekļūšanu telpās, nesabojāt grīdas segumu, būvgružu iznešana jāveic katru dienu. Pēc darbu pabeigšanas izpildītājs savāc būvgružus un veic telpas un logu tīrīšanu, tai skaitā mitrā tīrīšana.
11. Logu un palodžu nomaiņas laiks un darbi, kas saistīti ar paaugstinātu troksni saskaņojami ar pasūtītāju.
12. Piegādātājs nodrošina demontēto logu un citu būvgružu utilizāciju.
13. Logu montāža:
13.1. Pirms darbu uzsākšanas piegādātājs iesniedz pasūtītājam logu un palodžu montāžas tehnoloģisko aprakstu.
13.2. Logu nostiprināšanai – loga svara pārnešanai uz būvkonstrukciju hermētiķu, līmes, putu siltinātāju vai celtniecības naglu pielietošana nav pieļaujama.
13.3. Visos blīvējuma līmeņos blīvējumiem jābūt nepārtrauktiem ar augstu laika apstākļu noturību un augstu elastības spēju. Ieklājot putas, jāseko, lai neveidotos ar putām neaizpildīti tukšumi. Montāžas šuves ārējā hidroizolācija un tvaika izolācija no telpas puses ir obligāta.
13.4. Montāžu veic saskaņā ar piegādātāja apstiprinātu montāžas instrukciju un Latvijas Logu un durvju ražotāju rekomendācijām „Rekomendējamās prasības logu un durvju montāžai un ekspluatācijai” (http://www.lldra.lv/rekomendacijas-un-padomi/).
13.5. Loga apdare jāuzsāk divu darba dienu laikā pēc loga montāžas pabeigšanas un tā jāpabeidz ne vēlāk kā trīs darba dienu laikā.

Tabula Nr.1 – Logu specifikācija

	Logu skaits
	Aptuvenais izmērs (platums x augstums mm)
	Izvietojums
	Logu vērtņu konfigurācija
	Logu krāsa
	Konstrukcija

	3
	1670x2100
	4.stāvs, 461.zāle
	Augšējo vērtni veido kā neveramu, ieliktu vērtni.

Apakšējā – divdaļīga (štulpa) ar vienu veramu un otru verami-atgāžamu vērtni.
	Logu kārbu krāsa – pusmatēta iekšpusē balta/ārpusē brūna RAL 8017.

Logu vērtņu krāsa – pusmatēta iekšpusē/ārpusē balta.
	IV-78 ar alumīnija uzlikām

	5
	1800x2580
	3.stāvs, darba kabineti
342-344, 346
	
	
	

	2
	1780x2570
	3.stāvs, darba kabinets 345
	
	
	

	5
	1850x2560
	2.stāvs, darba kabineti 
232, 239, 241, 244
	
	
	




Tabula Nr.2 – Logu stikla pakešu specifikācija

	Stikla lokšņu starplikas
	Iekšējais stikls
	Vidējais stikls
	Ārējais stikls

	Nerūsošā tērauda-polikarbonāta
CHROMATECH ultra vai līdzvērtīgas
	6mm zemas emisijas stikls ar mīksto pārklājumu (Optitherm S3 vai ekvivalents)
	Bezkrāsains stikls
	6mm stikls ar kombinētu mīksto pārklājumu saules enerģijas starojuma kontrolētai caurlaidībai un zemai emisijai (Suncool HP Neutral 70/40 vai identisks)






2.pielikums
iepirkuma Nr. AT2017/1 nolikumam

[bookmark: _Toc247442834]	PIETEIKUMS DALĪBAI IEPIRKUMĀ

Pretendents (nosaukums, reģ. numurs, juridiskā adrese) iesniedz savu pieteikumu dalībai iepirkumā
Logu un palodžu nomaiņa ar pilnu apdari 
(identifikācijas Nr. AT2017/1)

un saskaņā ar iepirkuma nosacījumiem apliecina, ka:

1. pretendentam ir skaidri saprotami nolikuma un iepirkuma līguma noteikumi;
2. visi iesniegtie dokumentu atvasinājumi un tulkojumi ir pareizi un atbilst oriģināliem, un visas sniegtās ziņas ir patiesas un pretendents un/vai apakšuzņēmējs, kuru tas paredz piesaistīt iepirkuma līguma izpildē, neliks šķēršļus pasūtītājam to pārbaudei;
3. atzīst sev par saistošām un apņemas ievērot iepirkumā noteiktās prasības;
4. līguma slēgšanas tiesību piešķiršanas gadījumā piedāvājums ir spēkā visu līguma darbības laiku;
5. visas piedāvājumā sniegtās ziņas ir precīzas un patiesas.

	Pretendenta faktiskā adrese, ja atšķiras no juridiskās adreses un tā izmantojama paziņojumu saņemšanai šajā iepirkumā
	

	E-pasta adrese oficiālo paziņojumu saņemšanai šajā iepirkumā
	

	Kontaktpersona
	

	Kontaktpersonas tālr./fakss, e-pasts
	




Datums: 				Paraksts: ________________________________

					Vārds, uzvārds: ___________________________

					Amats:__________________________________


3.pielikums
iepirkuma Nr. AT2017/1 nolikumam

FINANŠU PIEDĀVĀJUMS

Pretendents (nosaukums) iesniedz savu piedāvājumu iepirkumam „Logu un palodžu nomaiņa ar pilnu apdari” (identifikācijas Nr. AT2017/1, saskaņā ar iepirkuma nosacījumiem un tehniskajā specifikācijā izvirzītajām prasībām par šādu līgumcenu:
	Telpu grupas
	Piedāvājuma līgumcena*
bez PVN, EUR
	PVN, 
EUR
	Piedāvājuma līgumcena ar PVN,
EUR

	Logu un palodžu nomaiņa ar pilnu apdari kopā
	
	
	



* Piedāvājuma cenā, kas noteikta finanšu piedāvājumā, ir iekļauti visi plānotie izdevumi un visas darbu izmaksas (garantiju ieskaitot) un visi valsts vai pašvaldību noteiktie nodokļi un nodevas, kas nepieciešamas līguma izpildei pilnā apmērā un labā kvalitātē. Aizpildot finanšu piedāvājumu, ir ievērotas visas tehniskās specifikācijas prasības.



Datums: 				Paraksts: ________________________________

					Vārds, uzvārds: ___________________________

					Amats:__________________________________



4.pielikums
iepirkuma Nr. AT2017/1 nolikumam


Informācija par pieredzi pēdējo trīs gadu laikā 

	Nr. p.k.
	Darbu veikšanas gads
	Izpildīto darbu veids, apjoms, līgumcena
	Adrese, pasūtītājs
	Pasūtītāja kontaktpersona

	
	
	
	
	

	
	
	
	
	

	
	
	
	
	

	
	
	
	
	





Pretendenta vai tā pilnvarotās personas paraksts, tā atšifrējums, amats, datums, zīmogs


5.pielikums
iepirkuma Nr. AT2017/1 nolikumam


APAKŠUZŅĒMĒJA APLIECINĀJUMS


Ar šo <apakšuzņēmēja nosaukums vai vārds un uzvārds (ja apakšuzņēmējs ir fiziska persona), reģistrācijas numurs vai personas kods (ja apakšuzņēmējs ir fiziska persona) un adrese> apliecina, ka:

1. piekrīt piedalīties Latvijas Republikas Augstākā tiesa, nodokļu maksātāja reģistrācijas Nr. 90000068892 (turpmāk – Pasūtītājs) organizētajā iepirkumā “Logu un palodžu nomaiņa ar pilnu apdari” (identifikācijas Nr. AT2017/1) kā <pretendenta nosaukums, reģistrācijas numurs un adrese> (turpmāk – pretendents) apakšuzņēmējs;
2. gadījumā, ja ar pretendentu tiek noslēgts iepirkuma līgums, apņemas:

a) veikt šādus darbus:

<īss darbu apraksts atbilstoši apakšuzņēmējiem nododamo darbu sarakstā norādītajam>;

b) nodot pretendentam šādus resursus:

<īss pretendentam nododamo resursu (speciālistu un/vai tehniskā aprīkojuma) apraksts>.



	<Paraksttiesīgās personas amata nosaukums, vārds un uzvārds>


	<Paraksttiesīgās personas paraksts>




6.pielikums
iepirkuma Nr. AT2017/1 nolikumam

IEPIRKUMA LĪGUMS Nr. AT 2017/1
par logu un palodžu nomaiņu ar pilnu apdari


	Rīgā
	2017.gada __._________



	Latvijas Republikas Augstākā tiesa, tās priekšsēdētāja Ivara Bičkoviča personā, kas rīkojas saskaņā ar likumu “Par tiesu varu”, turpmāk – Pasūtītājs, un ___________________________, turpmāk – Izpildītājs, pamatojoties uz Publisko iepirkumu likuma 9.pantu, Augstākās tiesas Iepirkumu komisijas 2017.gada __._____________ lēmumu, un saskaņā ar Izpildītāja iesniegto piedāvājumu, noslēdza šo līgumu, turpmāk – “līgums”:

1. Līguma priekšmets
1.1. Pasūtītājs uzdod un Izpildītājs apņemas veikt logu un palodžu nomaiņu ar pilnu apdari Brīvības bulvārī 36, Rīgā, turpmāk – Objekts, saskaņā ar tehniskajā specifikācijā (1.pielikums) noteiktajām prasībām un Izpildītāja finanšu piedāvājumu.
1.2. Izpildītājs apņemas organizēt un veikt logu nomaiņai un montāžai nepieciešamo būvniecības izstrādājumu piegādi, uzstādīšanu un pārējos pasākumus, kas nepieciešami pasūtījuma izpildei. Izpildītājs izmanto tikai sertificētus materiālus.
2. Darbu izpildes termiņš
2.1. Izpildītājs apņemas uzsākt pildīt darbus 26.06.2017. un pabeigt tos līdz 01.08.2017., darba grafiku iepriekš saskaņojot ar Pasūtītāju. 
2.2. Darbu izpildes termiņš var tikt pagarināts, ja tā izpilde nolīgtajā termiņā nav iespējama no Izpildītāja neatkarīgu un objektīvu iemeslu dēļ, bet ne ilgāk par 30 dienām.
3. Izpildītāja saistības
3.1. Šī līguma ietvaros kvalitatīvi un savlaicīgi veikt visus darbus – patstāvīgi, ar saviem rīkiem, ierīcēm (mehānismiem un instrumentiem) un materiāliem, izmantojot savas profesionālās iemaņas.
3.2. Veicot darbus, saskaņā ar šī līguma noteikumiem, ievērot Latvijas Republikā esošos noteikumus un normatīvus, kas reglamentē uz šī līguma pamata uzdoto darbu veikšanu.
3.3. Trīs dienu laikā pēc pieņemšanas-nodošanas akta abpusējas parakstīšanas, iesniegt rēķinu par faktiski veiktajiem darbiem.
3.4. Uzturēt garantijas saistības šī līguma noteiktajā garantijas termiņā.
3.5. Pirms pieņemšanas-nodošanas akta parakstīšanas, apņemas par saviem līdzekļiem no Objekta aizvest Izpildītājam piederošo inventāru, darbarīkus un būvgružus.
3.6. Garantē darba drošības pasākumu veikšanu, ko paredz saistošie normatīvi un instrukcijas.
3.7. Garantē ugunsdrošības, vides aizsardzības un citu pasākumu veikšanu, kas saistīti ar darbu Objektā.
3.8. Izpildītājs divas nedēļas pirms darbu uzsākšanas iesniedz sarakstu ar darbiniekiem, kuri veiks darbus Objektā. Ēkas pārvaldnieks, nepaskaidrojot iemeslu, var atteikt darbiniekam veikt darbus objektā vai var pārtraukt darbinieka darbu Objektā un anulēt caurlaidi iekļūšanai Objektā.
4. Pasūtītāja saistības
4.1. Veikt norēķinus ar Izpildītāju par veiktajiem darbiem saskaņā ar šī līguma 5.punktā noteikto kārtību.
4.2. Pieņemt Izpildītāja veiktos darbus un parakstīt šī līguma 5.4. un 5.5. minēto izpilddokumentāciju, ja darbi veikti atbilstoši šī līguma nosacījumiem. 
5. Norēķini
5.1. Izpildītājam maksājamā līguma summa ir _________________________. Pievienotās vērtības nodokli maksā Pasūtītājs. Šī līguma summa ietver izmantojamo būvniecības izstrādājumu izmaksas, darbu izmaksas, piegāžu un transporta izmaksas.
5.2. Pasūtītājs veic priekšapmaksu 30 % no līguma kopējās summas, t.i. ___________________________ apmērā. Pasūtītājs veic avansa maksājumu trīs darba dienu laikā pēc līguma parakstīšanas un rēķina saņemšanas dienas.
5.3. Atlikušo maksājuma daļu ______________________________ apmērā Pasūtītājs samaksā Izpildītājam par atbilstoši līgumam noteikumiem izpildītajiem darbiem piecu darba dienu laikā pēc nodošanas – pieņemšanas akta parakstīšanas un rēķina saņemšanas.
5.4. Pasūtītājs trīs darba dienu laikā pārbauda izpildes aktu un apliecina to ar savu parakstu par reālo darbu izpildi. Pasūtītājam ir tiesības neparakstīt darbu izpildes aktu, ja darbi nav izpildīti atbilstoši līguma noteikumiem.
5.5. Līguma pieņemšanas-nodošanas akts tiek apstiprināts, ja izpildīti visi šī līguma nosacījumi.
5.6. Par maksājuma izdarīšanas datumu tiek pieņemts datums, kurā banka ir akceptējusi maksājuma uzdevumu.
6. Garantijas
6.1. Garantijas termiņš logiem un logu uzstādīšanas darbiem 60 mēneši no pieņemšanas-nodošanas akta parakstīšanas brīža.
6.2. Garantijas termiņa laikā Izpildītājs apņemas uz sava rēķina novērst trūkumus, bojājumus un/vai defektus vai apmainīt bojāto preci 30 dienu laikā pēc Pasūtītāja paziņojuma saņemšanas.



7. Apdrošināšana
7.1. Izpildītājam, pirms līgumā noteiktā darbu uzsākšanas jāiesniedz spēkā esošas profesionālās civiltiesiskās atbildības apdrošināšanas polises un apdrošināšanas noteikumu parasta apliecināta kopija.
7.2. Civiltiesiskā atbildības apdrošināšana ir jāsastāda uz visu darbu izpildes laiku.
7.3. Minimālais civiltiesiskās atbildības apdrošināšanas limits ir 50 000 euro (piecdesmit tūkstoši eiro) apmērā.
7.4. Jebkurus zaudējumus, kuri pārsniedz apdrošinātāja atlīdzinātos, sedz Izpildītājs.
8. Līgumslēdzēju pušu atbildība
8.1. Ja Izpildītāja vainas rezultātā tiek nokavēts šī līguma 2.1.punktā norādītais darbu izpildes termiņš, tad Izpildītājs maksā Pasūtītājam līgumsodu 0,1% apmērā no šī līguma summas par katru nokavēto dienu, bet ne vairāk kā 10% no šī līguma summas.
8.2. Ja Pasūtītāja vainas rezultātā tiek nokavēts šī līguma 5.3.punktā uzrādītājs apmaksas termiņš, tad Pasūtītājs maksā Izpildītājam līgumsodu 0,1% apmērā no nesamaksātas summas par katru nokavētu dienu, bet ne vairāk kā 10% no šī līguma summas. 
8.3. Puses ir atbildīgas saskaņā ar šo līgumu, Būvniecības likumu, Latvijas Civillikumu u.c. normatīvajiem aktiem.
8.4. Nepārvaramas varas apstākļu iestāšanās gadījumā (t.sk. ugunsgrēki, stihiskas dabas katastrofas, avārijas, jebkāda veida karadarbība, kā arī citi ārkārtēji apstākļi), kurus Puses nevarēja paredzēt, novērst, ietekmēt vai kontrolēt ar saprātīgiem līdzekļiem, kuri padara neiespējamu vai būtiski ierobežo Pušu darbību un tiešā veidā ietekmē šī līguma izpildi, Puses nav atbildīgas par pilnīgu vai daļēju tā neizpildi.
8.5. Šādā gadījumā saistību izpildes termiņš tiek atlikts uz laiku, kamēr darbojas minētie nepārvaramas varas apstākļi.
9. Strīdu izskatīšana
9.1. Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar līgumu.
9.2. Ja vienošanās netiek panākta, visi strīdi tiek atrisināti tiesā.
10. Noslēguma noteikumi
10.1. Šis līgums stājas spēkā pēc tā abpusējas parakstīšanas un ir spēkā līdz saistību pilnīgai izpildei.
10.2. Šo līgumu Puses var izbeigt rakstiski vienojoties. Pasūtītājs ir tiesīgs izbeigt šo līgumu vienpusēji, rakstiski brīdinot Izpildītāju 10 darba dienas iepriekš, ja Izpildītājs nepilda savas saistības un atkārtoti nenovērš Pasūtītāja norādītās nepilnības vai defektus.
10.3. Jebkādi grozījumi un papildinājumi šajā līgumā izdarāmi, Pusēm rakstiski vienojoties.
10.4. Līgums ir parakstīts divos eksemplāros, pa vienam eksemplāram katrai Pusei.



11. Līgumslēdzēju pušu rekvizīti
	Pasūtītājs:

Latvijas Republikas Augstākā tiesa
Nod.maks.reģ.Nr.90000068892
PVN reģ.Nr.LV 90000068892
Brīvības bulvāris 36, Rīga
Norēķinu rekvizīti:
Valsts kase, kods TRELLV22
Konts: LV57 TREL 2280 5610 0500 0 




__________________________
Ivars Bičkovičs
priekšsēdētājs



	Izpildītājs:

Nosaukums: 
Reģ. Nr.
Adrese: 
Norēķinu rekvizīti: 
Banka: 






__________________________

